cyanic-selkie/wikianc huggingface dataset:
ডেরিংগার
থাম্ব| হেনরি ডেরিংগার দ্বারা তৈরি একটি আসল ফিলাডেলফিয়া ডেরিংগার। আব্রাহাম লিংকনের হত্যাকাণ্ডে জন উইলকস বুথ ব্যবহার করেছিলেন এই পকেট পিস্তল। ডেরিংগার হল একটি ছোট হাতবন্দুক যা একটি রিভলভার বা আধা/সম্পূর্ণ স্বয়ংক্রিয় পিস্তল নয়। একে মিনি-রিভলভার বা পকেট পিস্তলের সাথে বিভ্রান্ত করা উচিত নয়, যদিও পরবর্তীতে কিছু ডারিংগার পেপারবক্স আকৃতির তৈরি করা হয়েছিল। আধুনিক ডেরিংগার প্রায়শই বহু- ব্যারেলযুক্ত হয়, এবং সাধারণভাবে যে কোনো প্রদত্ত ক্যালিবার এবং ব্যারেল দৈর্ঘ্যের সবচেয়ে ছোট ব্যবহারযোগ্য হাতবন্দুক। এটি প্রায়শই মহিলাদের দ্বারা ব্যবহৃত হয় কারণ এটি একটি পার্স বা গোপন বহনে সহজেই লুকানো যায়।
এসেল গ্রুপ
জি এন্টারটেইন্টমেন্ট এন্টারপ্রাইজ (৩.৯৯% শেয়ার)
এছাড়া এসেল গ্রুপ আরো বেশ কয়েকটি বাণিজ্যিক প্রতিষ্ঠান পরিচালনা করে থাকে।
বহিঃসংযোগ
এসেল গ্রুপের ওয়েবসাইট
ডেরিংগার
আসল ফিলাডেলফিয়া ডেরিংগার ছিল একটি মাজললোডিং ক্যাপলক একক শট পিস্তল যা ১৮২৫ সালে হেনরি ডেরিংগার দ্বারা প্রবর্তিত হয়েছিল। মোট, প্রায় ১৫,০০০ ডিরিংগার পিস্তল তৈরি করা হয়েছিল। সবগুলোই ছিল ব্যাক-অ্যাকশন পারকাশন লক সহ একক ব্যারেল পিস্তল, সাধারণত রাইফেল বোর সহ ৪১ ক্যালিবার এবং ওয়ালনাট স্টক। ব্যারেলের দৈর্ঘ্য পর্যন্ত পরিবর্তিত হয়, এবং হার্ডওয়্যারটি সাধারণত একটি তামা-নিকেল খাদযুক্ত ছিল যা "জার্মান সিলভার" নামে পরিচিত।
দোহা উপসাগর
থাম্ব| ছবিতে দোহা উপসাগরের সাথে সাথে এর পিছনে [[দোহা|দোহার রাজধানী দেখা যাচ্ছে ]] থাম্ব|বিশ শতকের গোড়ার দিকে দোহার দৃশ্য থাম্ব|দোহা উপসাগর দেখুন দোহা উপসাগর হ'ল কাতারের রাজধানী দোহার প্রান্তঘেষা একটা উপসাগর । দোহা প্রতিষ্ঠিত হয়েছিল এই উপসাগরের দক্ষিণ তীরে। উপসাগরের কিনারার কাছাকাছি শহরটি উত্তরে বর্ধিত এবং প্রসারিত করতে মাটি ভরাট করা হয়েছে। দোহা বন্দর, কর্নিচ রাস্তা এবং দোহা কর্নিচ, আল রুমাইলা পার্ক এবং শেরাটন পার্কটি উপসাগরের সীমানা প্রান্ত। পাম ট্রি দ্বীপটি উপসাগরটির মাঝখানে অবস্থিত।
বিবরণ
মার্কিন যুক্তরাষ্ট্র হাইড্রোগ্রাফিক অফিস ১৯২০ সালে উপসাগরটির একটি সংক্ষিপ্ত বিবরণ দেয়: "আল বিদা থেকে উপসাগরের তীরে উত্তরদিকে একটি ব্যাপক প্রবাল প্রাচীর রয়েছে যা প্রায় ১৩/৪ মাইল পর্যন্ত গেছে, যেটা প্রায় শুকিয়ে যায়। জাজিরাত আস সাফলা এই দ্বীপের পশ্চিম দিকের অববাহিকায় একটি সরানো একটি সরু চ্যানেল, যেখানে ১১/২ থেকে ৩১/২ ফ্যাদম পর্যন্ত পানি রয়েছে।
শারিক ক্রসিং
২০১১ সালে, শার্ক ক্রসিং প্রকল্পটি (পূর্বে দোহা বে ক্রসিং নামে পরিচিত ছিল) পৌর বিষয়ক ও নগর পরিকল্পনা মন্ত্রণালয় ঘোষণা করেছিল। আশঘাল (গণপূর্ত কর্তৃপক্ষ) দেখার পর প্রকল্প পরিকল্পনায় তিনটি আবদ্ধ সেতু নির্মাণের কথা বলে। পরে সান্টিয়াগো কালাট্রভার ডিজাইনে একটি ১০ কিলোমিটার সেতু পশ্চিম সাগরের সঙ্গে হামাদ আন্তর্জাতিক বিমানবন্দর সংযোগ ঘটায়। উপসাগরটির নিচে দুটি সুড়ঙ্গও নির্মাণ করা হয়। শার্ক ক্রসিং কার্যক্রম শুরুর পিছনে উদ্দেশ্য ছিল দোহার ক্রমবর্ধমান ট্র্যাফিকের জন্য এবং ২০২২ ফিফা বিশ্বকাপের প্রস্তুতিমূলক প্রকল্প।
২০১৫ সালের জানুয়ারিতে, ১২ বিলিয়ন ডলারের এই প্রকল্পের বিলম্বের কথা জানানো হয়েছিল। তেলের দামে কম, আর্থিক চাপ দেরি হওয়ার কারণ হতে পারে; ইতোমধ্যে বিশ্বকাপ আসরের আগে অন্যান্য অবকাঠামোর জন্য ১৪০ বিলিয়ন ডলার বরাদ্দ দেওয়া হয়ে গেছে।
আজিম-উস-শান
শাসন
১৬৯৭ সালে তিনি সম্রাট আওরঙ্গজেব কর্তৃক সুবাহ বাংলা, বিহার এবং ওড়িশার সুবাহদার নিযুক্ত হন। এর অল্প সময়ের মধ্যেই তিনি রহিম খানের বিরুদ্ধে সফল সামরিক অভিযান পরিচালনা করেন। ১৬৯৬ সালে আজিম ইস্ট ইন্ডিয়া কোম্পানিকে সালে কলকাতায় ফোর্ট উইলিয়াম নির্মাণের অনুমতি দিয়েছিল। মুঘলদের অনুমতি নিয়ে ওলন্দাজরা চুঁচুড়ায় ফোর্ট গুস্তাভাস এবং ফরাসীরা চন্দ্রনগরে (বর্তমান চন্দননগর) ফোর্ট অরলিন্স নির্মাণ করেছিল।
পরবর্তীতে আজিম সাম্রাজ্যের আর্থিক নিয়ন্ত্রণ নিয়ে বাংলার নবনিযুক্ত দেওয়ান মুর্শিদকুলি খানের সাথে বিরোধে জড়িয়ে পড়েন। মুর্শিদকুলি খানের অভিযোগ বিবেচনা করে সম্রাট আওরঙ্গজেব আজিমকে বিহারে চলে যাওয়ার নির্দেশ দেন। ১৭০৩ সালে তিনি রাজধানী স্থানান্তর করে রাজমহলে নিয়ে যান এবং তারপরে আবার তা পাটালিপুত্রে (বর্তমান পাটনা) স্থানান্তর করেন। তিনি পাটলিপুত্রের নাম পরিবর্তন করে নিজের নামানুসারে আজিমাবাদ নামকরণ করেন।
১৭১২ সালে তার পিতা মৃত্যুবরণ করলে তিনি তৎক্ষণাত নিজেকে সম্রাট হিসাবে ঘোষণা করেন। কিন্তু, সিংহাসনের লড়াইয়ে কিছু দিনের মধ্যেই তাকে রবি নদীতে ডুবিয়ে হত্যা করা হয়।
ব্যক্তিগত জীবন
আজিম-উস-শানের প্রথম স্ত্রী ছিলেন কিরাত সিংয়ের কন্যা এবং আম্বরের কাচওয়াহার শাসক রাজা প্রথম জয় সিংহের নাতনি বাই জস কৌর। ১৬৭৮ সালে তিনি আজিম-উদ-দীনের সাথে বিবাহ বন্ধনে আবদ্ধ হন। তিনিই ছিলেন ১৬৭৯ সালের ১২ অক্টোবর জন্মগ্রহণকারী যুবরাজ মুহাম্মদ করিম মির্জার মা। বাই জস কৌর ১৭২১ সালের ১৯ ফেব্রুয়ারি দিল্লিতে মৃত্যু বরণ করেন এবং তাকে কুতুবে সমাধিস্থ করা হয়।
তার দ্বিতীয় স্ত্রীর নাম সাহিবা নিসওয়ান । তিনি ছিলেন একজন কাশ্মীরী মহিলা এবং খাজা এনায়েতুল্লাহর (যিনি শায়েস্তা খান নামে পরিচিত) বোন। নবম মুঘল সম্রাট ফর‌রুখসিয়ার তার গর্ভেই জন্ম গ্রহণ করেন। ১৭১৩ সালের ১১ জানুয়ারি ফররুখশিয়ার সিংহাসনে আরোহণ করায় তিনি রাজকীয় হারেমের এক বিশিষ্ট স্থান অধিকার করেছিলেন। ফররুখশিয়ারের মৃত্যুর প্রায় দশ বছর পর ১৭২৯ সালের ফেব্রুয়ারি মাসে তিনি দিল্লীতে পরলোক গমন করেন।
আয়েশা বেগম ছিলন আজিমের তৃতীয় স্ত্রী। তিনি ছিলেন রুহুল্লাহ খান ইয়াজদীর (যিনি মীর বখশী নামে পরিচিত) মেয়ে এবং খলিলুল্লাহ খানের নাতনী। ১৬৯২ সালের ২৬ জুন যুবরাজের সাথে তার বিবাহ সম্পন্ন হয়। তিনি ছিলেন যুবরাজ হুমায়ুন বখত মির্জা এবং যুবরাজ রুহ-উদ-দৌলা মির্জার মা। বলা হয়ে থাকে, আজিম-উশ-শান আয়েশাকে খুবই পছন্দ করতেন। ১৭০৯ সালের ২৪ মে তে তিনি যমজ সন্তানের জন্ম দেন; যার মধ্যে একজন ছেলে এবং অপরজন মেয়ে। ১৭০৯ সালের ১৫ জুলাই তিনি দৌলতাবাদে মারা যান এবং সেখানে তাকে বুরহান উদ্দিনের সমাধির নিকটে সমাহিত করা হয়।
তার চতুর্থ স্ত্রী ছিলেন যুবরাজ মুহাম্মদ আজম শাহের মেয়ে গিতি আরা বেগম । ১৭০৯ সালের ১ নভেম্বর সুবাহদারের সাথে তার বিয়ে হয়। তিনি বয়সে ১৭২৪ সালের ১২ জুন দিল্লিতে মৃত্যুবরণ করেন। মৃত্যুকালে তার বয়স হয়েছিল চল্লিশ বছরের বেশি।
গাং ঘাঘড়া
গাং ঘাঘড়া (বৈজ্ঞানিক নাম: Arius gagora), (ইংরেজি: Gagora catfish) হচ্ছে Ariidae পরিবারের Arius গণের একটি স্বাদুপানির মাছ।
বিস্তৃতি
এই মাছ ভারত ও বাংলাদেশে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
ইউটিসি+০১:০০
thumb|300px|UTC+01: Blue (January), Orange (July), Yellow (all year round), Light Blue - Sea areas
ইউটিসি+০১:০০ হল একটি সময় অঞ্চল, যা ইউটিসি থেকে ১ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ১৫°পূর্ব মধ্যরেখার একটি সহায়ক।
এই সময় ব্যবহার করা হয়:
ধলা বালিহাঁস
ধলা বালিহাঁস (বৈজ্ঞানিক নাম: Nettapus coromandelianus) (Cotton Pygmy Goose), বালিহাঁস বা বেলেহাঁস Anatidae (অ্যানাটিডি) গোত্র বা পরিবারের অন্তর্গত Nettapus (নেট্টাপাস) গণের এক প্রজাতির অতি পরিচিত ছোট আকারের হাঁস। বাংলাদেশের বাগেরহাটে এর নাম ভেড়ার ঢোঁশ। পাখিটি বাংলাদেশ, পাকিস্তান, ভারত ছাড়াও দক্ষিণ-পূর্ব এশিয়ার বিভিন্ন দেশ এবং উত্তর অস্ট্রেলিয়ায় দেখা যায়। ধলা বালিহাঁসের বৈজ্ঞানিক নামের অর্থ কোরাম্যান্ডলের শোরগোল করা হাঁস (গ্রিক netta = হাঁস, ops = ডাকাডাকি; ল্যাটিন coromandelianus = কোলামান্দেলাম, পূর্ব ভারতের প্রাচীন দ্রাবিড় রাজ্য)। সারা পৃথিবীতে এক বিশাল এলাকা জুড়ে এদের আবাস, প্রায় ৯২ লাখ ৩০ হাজার বর্গ কিলোমিটার। পৃথিবীতে এদের মোট সংখ্যা ১,৩০,০০০-১১,০০,০০০। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। মানুষ ছাড়াও বাজপাখি, ইঁদুর, বনবিড়াল, চিল এদের প্রধান শত্রু।
বিস্তৃতি
বাংলাদেশ ও ভারত ছাড়াও আফগানিস্তান, অস্ট্রেলিয়া, কম্বোডিয়া, চীন, হংকং, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, পাপুয়া নিউগিনি, ফিলিপাইন, সিঙ্গাপুর, শ্রীলঙ্কা, থাইল্যান্ড ও ভিয়েতনামে নিয়মিত এদের দেখা যায়। এসব দেশে এরা স্থায়ী পাখি। এছাড়া বাহরাইন, ইরান, ইরাক, জাপান, জর্ডান, মালদ্বীপ, ওমান, কাতার, সৌদি আরব, তাইওয়ান, সংযুক্ত আরব আমিরাত ও ইয়েমেনে এরা অনিয়মিত।
বিবরণ
thumb|left|স্ত্রী হাঁস, [[নেদারল্যান্ডস]] সবচেয়ে ছোট বুনোহাঁসের এই প্রজাতিটি আকারে বেশ ছোট। এর দৈর্ঘ্য কমবেশি ৩৩.৫ সেন্টিমিটার, ডানা ১৫.৫ সেন্টিমিটার, ঠোঁট ২.৮ সেন্টিমিটার, লেজ ৭.৩ সেন্টিমিটার ও পা ২.৪ সেন্টিমিটার। ওজন ২৫০ গ্রাম। স্ত্রী ও পুরুষ হাঁসের চেহারায় পার্থক্য রয়েছে। পুরুষ হাঁসের মাথার চাঁদি ও পিঠ কালচে বাদামি। কালচে পিঠে সূর্যের আলো পড়ে ঝলমলে সবুজ আভা ছড়িয়ে দেয়। মুখ, ঘাড়, গলা ও দেহতল সাদা। গলায় স্পষ্ট কালো বলয় দেখা যায়। ডানায় সাদা ডোরা থাকে। চোখ লালচে বাদামি। ছোট ঠোঁট কালো। স্ত্রী হাঁসের দেহতল অনুজ্জ্বল ফিকে সাদা। ডানার প্রান্ত সাদা। চোখ বাদামি; চোখ বরাবর কাজলের মত কালো চক্ষু-রেখা থাকে। ঠোঁট কালচে-জলপাই বা বাদামি। ঠোঁটের নিম্নভাগ ও সঙ্গমস্থল হলুদাভ। স্ত্রী ও পুরুষ হাঁস উভয়ের পা ও পায়ের পাতা কালচে-বাদামি বা কালো রঙের। অপ্রাপ্তবয়স্ক হাঁস দেখতে স্ত্রী হাঁসের মত। তবে চক্ষু-রেখা প্রশস্ততর ও দেহতলের রঙে পার্থক্য রয়েছে।
স্বভাব
ধলা বালিহাঁস জলজ উদ্ভিদবহুল হ্রদ, বড় পুকুর, অগভীর লেগুন, হাওর ও জলাবদ্ধ ধানক্ষেতে বিচরণ করে। শীতের মরা নদী ও বড় বড় জলাশয় ছাড়া অন্যত্র খুব কমই দেখা যায়। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। এদের ওড়ার ভঙ্গি ও ডানার ওঠানামা বেশ সুন্দর। ওড়ার সময় ডাকে। পানিতে ভাসমান জলজ উদ্ভিদ থেকে এরা খাবার সংগ্রহ করে। খাদ্যতালিকায় রয়েছে জলজ উদ্ভিদের কচি কাণ্ড, বীজ, চিংড়ি, কাঁকড়া, পোকামাকড় ও তাদের লার্ভা। এদের ডাক ভারি, অনেকটা: ডিক্-ডিক্-ডিরিক্-ডিক্......, গ্যাহ...গ্যাগি...গ্যাহ অথবা কুওয়াক-কুওয়াক-কুওয়াকিডাক।
প্রজনন
হাওর-বাঁওড়, বিল-ঝিল, জলাশয়ের কাছাকাছি পুরোনো নারকেল, তাল, খেজুরগাছের খোঁড়লে বালিহাঁস বাসা বাঁধে। । জলাশয়ের পাশে পুরোনো গাছ না থাকলে বালিহাঁসের প্রজনন ব্যাহত হয়।
মুহাম্মদের তায়েফ গমন
মুহাম্মদের তায়েফ গমন হল ইসলামের নবি ও রাসুল মুহাম্মদ-এর একটি ধর্মীয় সফর যা তিনি ৬১৯ খ্রিস্টাব্দে আরবের একটি বিশেষ স্থান তায়েফ শহরে গিয়েছিলেন।
আরাধ্না
প্রারম্ভিক বছর
আরাধ্না ভারতীয় বংশোদ্ভূত একজন নিউজিল্যান্ডার। তার বাবা জয়ন্তী প্যাটেল ভারতের নাভাসারি, গুজরাত এর মানুষ ছিলেন ও তার মা সিয়া প্যাটেল ছিলেন একজন সামোয়ান। আরাধ্না তার পাঁচ ভাই বোনের মধ্যে বড় ছিলেন। তিনি প্রথম 11 বছর বয়সে গায়িকা হওয়ার আকাঙ্ক্ষা দেখিয়েছিলেন, সে তার মায়ের সাথে ঐতিহ্যগত সামোয়ান এবং দেশের গান করা শুরু করেন। তিনি তার বাবার সাথে যে বলিউড চলচ্চিত্র গুলো দেখতেন তার গানগুলো গাওয়ার চেষ্টা করতেন এবং তার বাবা যে সকল অনুষ্ঠানে গান করতেন সেগুলোতেও উপস্থিত থাকতেন। আরাধ্না ১১ বছর বয়সে নিজের সঙ্গীত রচনা শুরু করেন; তিনি পোরিরুয়া কলেজের স্কুলে গানের দলে যোগ দেন এবং বিদ্রোহের জন্য তাকে পরে বের করে দেওয়া হয়, কিন্তু পরে সে "লোভার" নামক পাঁচটি মেয়েকে নিয়ে দল গঠন করেছিলেন।
পেশা
"আই লাভ ইউ" এল্বামের মাধ্যমে তার আত্মপ্রকাশ হয়, যা রিয়াঞ্জ এর শীর্ষ ২০ এর মধ্যে নির্বাচিত হয় যার মধ্যে তার একক ৫ গান "দে ডোন্ট নো" যা নিউজিল্যান্ডের হিপ হপ তারকা স্যাভেজের বিবাহে বাজানো হয় তাও অন্তর্ভুক্ত ছিল। ২০০৬ সালে অস্ট্রেলিয়ার প্রযোজক, ডিজে এবং শিল্পী পল ম্যাক এর সাথে আরাধ্না "লাভ ডেক্লারেশন" নামের ক্লাব গান প্রকাশ করে। ম্যাকের "প্যানিক রুম" এলবামে এই গানটি প্রকাশ পায়। অস্ট্রেলিয়ায় স্থানীয় চার্টগুলিতে এই গানটি এককভাবে # ৩১তম হয়।
২০০৮-বর্তমান
তার অ্যালবাম "সুইট সোল মিউজিক", "দি জ্যাকসন ৫" কভার " আই ওয়াট ইউ ব্যাক " সহ আরো অনেক গান আইটিউনস সহ আরো অনেক জায়গায় পাওয়া যায় এবং ২০০৮ সালের ১৪ই ফেব্রুয়ারি তারিখে ভ্যালেন্টাইন্স ডে উপলক্ষে বিভিন্ন সঙ্গীত দোকানে গানগুলো প্রকাশিত হয়েছিল।
২০১১ সালে তিনি ডন রাইড এন্টারটেইনমেন্ট এর অধীনে তার তৃতীয় স্টুডিও অ্যালবামের কাজ শুরু করেন। তিনি২০১২সালের আগস্টে একক গান "ওয়েক আপ" প্রকাশ করেন এবং নভেম্বরে ট্রেবেল অ্যান্ড রিভারব অ্যালবামটি মুক্তি পায়।
২০১৬ সালের জুলাই মাসে "ব্রাউন গার্ল" নামে প্যাটেলের চতুর্থ স্টুডিও অ্যালবাম মুক্তি পায়। অ্যালবামটি নিউজিল্যান্ডে নৈমিত্তিক বর্ণবাদ সম্পর্কে তার নিজস্ব অভিজ্ঞতা তুলে ধরে। অ্যালবামটি নিউজিল্যান্ডে প্রথম স্থানে উঠে আসে এবং সুইজারল্যান্ডের অ্যালবাম তালিকায় ও যায়গা করে নেয়। ২০১৬ সালের নভেম্বরে, তাকে দেওয়া নিউ জিল্যান্ড মিউজিক অ্যাওয়ার্ড প্রত্যাখ্যান করেন। কারণ তিনি বিশ্বাস করেন যে "তাকে এই বিভাগে রাখা হয়েছে, কারণ সে বাদামী"। তিনি বলেন, "আপনি একজন গায়ককে সেরা হিপ হপ শিল্পী হিসাবে পুরস্কৃত করতে পারেন না"।
৯৯ (২০১৯-এর চলচ্চিত্র)
সৃষ্টি
৯৯, ২০১৮ সালে তামিলের চলচ্চিত্র ৯৬ এর পুনঃতৈরি, এই চলচ্চিত্র পরিচালনা করেছেন প্রিদম গুবি, প্রথম এটি পুনঃতৈরি করা তার দ্বারাই পরিচালিত হয়। এটি রামু রামুফ্লীমস দ্বারা সৃষ্টি করেন। এবং চলচ্চিত্রশিল্পগ্রহণ হয়েছে শান্তুনু রায় পাথাজি৷ প্রধান চিত্রগ্রহণ ১৭ ডিসেম্বর ২০১৮ সালে শুরু হয়, এবং জানুয়ারী ২০১৯ সালে দেরি হবার কারণে শেষ করার আশাকরা হয়। শিরোনামটি ৯৯ পছন্দ করা হয়েছে কারণ গুবির সাথে গণেশের তাদের কলেজে বন্ধুত্ব শুরু হয় ১৯৯৯ সালে৷ ভাবনা চলচ্চিত্রে যোগদানের জন্য সম্মত হয়েছে কারণ তিনি জানতেন, গুবি ও গণেশের সমন্বয় সাফল্যের নিশ্চয়তা দেবে৷
মুক্তি
এই চলচ্চিত্র মুক্তি পেয়েছিলো ১ মে ২০১৯ সালে।
কার্ল গাথ জান্‌স্কি
কার্ল গাথ জান্‌স্কি (ইংরেজি: Karl Guthe Jansky, অক্টোবর ২২, ১৯০৫ - ফেব্রুয়ারি ১৪, ১৯৫০) একজন মার্কিন পদার্থবিজ্ঞানী এবং বেতার
প্রকৌশলী। তিনি ১৯৩১ সালের আগস্ট মাসে সর্বপ্রথম আকাশগঙ্গা ছায়াপথ থেকে নিঃসরিত বেতার তরঙ্গ ধারণ এবং এর দিক নির্ধারণ করতে সমর্থ হন। তাকে বেতার জ্যোতির্বিজ্ঞানের প্রতিষ্ঠাতা বিজ্ঞানীদের মধ্যে অন্যতম বিবেচনা করা হয়।
বেতার জ্যোতির্বিজ্ঞান
বেল টেলিফোন ল্যাবেরটরি তে কার্ল জান্‌স্কি একটা অ্যান্টেনা তৈরি করেন যা ২০.৫ মেগাহার্জ কম্পাঙ্কের (তরঙ্গদৈর্ঘ্য প্রায় ১৪.৬ মিটার) বেতার তরঙ্গ গ্রহণ করতে পারে। এটি একটি ঘুর্ণনক্ষম বস্তুর উপর বসানো হয়েছিল। ফলে এটিকে ৩৬০ ডিগ্রি ঘুরানো যেত। তাই এটিকে নাম দেওয়া হয়েছিল "জান্‌স্কির মেরি গো রাউন্ড"। এর ব্যাস প্রায় ১০০ ফুট (৩০ মিটার) ছিল ও উচ্চতায় এটি ২০ ফুট (৬মিটার) ছিল।
কয়েক মাস ধরে সকল দিক থেকে সিগন্যাল সংগ্রহ করার পর জান্‌স্কি তাদেরকে তিন ধরনের সিগন্যালে ভাগ করেনঃ নিকটবর্তী বজ্রসহ ঝড়ের সিগন্যাল, দূরবর্তী বজ্রসহ ঝড়ের সিগন্যাল ও খুবই ক্ষীন ও অজানা উৎসের একটি সিগন্যাল। তিনি প্রায় একবছর তৃতীয় ধরনের সিগন্যালের উৎস তদন্ত করেই কাটান। জান্‌স্কি প্রথমে ভেবেছিলেন এই সিগন্যালটি বোধহয় সূর্য থেকে এসেছে। কিন্তু পরবর্তীতে তিনি প্রমাণ করে দেখান এই ক্ষীন সিগন্যালটি আসলে আকাশগঙ্গা ছায়াপথের কেন্দ্র থেকে আসছে।
উজি (সংগীতশিল্পী)
জীবনের প্রথমার্ধ
অল্প বয়স থেকেই উজি শাস্ত্রীয় সঙ্গীত অধ্যয়ন করেছিলেন এবং সানাই সহ অন্যান্য ব্যান্ড যন্ত্র বাজাতে শিখেছিলেন। তিনি সফলভাবে প্লেডিস এন্টারটেইনমেন্টের জন্য অডিশন দেন এবং সহকর্মী বুমজু-এর সাথে দেখা করেন, যিনি সঙ্গীত প্রযোজনয় তার নিয়মিত সহযোগী ছিলেন। তিনি হানলিম মাল্টি আর্ট স্কুল থেকে স্নাতক করেন এবং পরবর্তীতে হানিয়াং বিশ্ববিদ্যালয়ে ভর্তি হন।
২০১৫-বর্তমান: সেভেনটিন এবং এককভাবে আত্মপ্রকাশ
২৬শে মে, ২০১৫-এ, উজি একক "অ্যাডোর ইউ" দিয়ে সেভেনটিনের সাথে আত্মপ্রকাশ করেন। তিনি তাদের প্রথম নাটক (ইপি) "১৭ ক্যারেট" এর প্রতিটি গান লিখতে এবং প্রযোজনা করতে সহায়তা করেছিলেন। গায়ক এবং গীতিকার বুমজুর পাশাপাশি তিনি সেভেনটিনের প্রধান প্রযোজক হয়ে উঠেছেন এবং বর্তমানে সেভেনটিনের ডিসকোগ্রাফির ৮০% এরও বেশি লেখার জন্য কৃতিত্ব পেয়েছেন।
এর কিছুদিন পরে, উজি অন্যান্য শিল্পীদের জন্যও লিখতে শুরু করেন। ২০১৬ সালে, তিনি এবং আইলি এরিক ন্যাম, "ফিলিন'" গানটি লিখেছেন। ২০১৭ সালে, উজি প্রকল্প গ্রুপ আইওয়াই দ্বারা প্রকাশিত সর্বশেষ একক " ডাউনপোর " গানটি লিখেছেন, যার গানের কথা প্রশংসা পেয়েছে। সেই বছরের শেষের দিকে, তিনি "지금까지 행복했어요" গানটি বয় ব্যান্ড নুয়েস্ট ডব্লিউ- এর দক্ষিণ কোরিয়ান গায়ক বেকহো- কে উপহার দেন। উজি ২০১৯ সালে কোরিয়া মিউজিক কপিরাইট অ্যাসোসিয়েশনের পূর্ণ সদস্য হন। ১৫ই অক্টোবর ২০১৯-এ, উজি দ্য টেল অফ নকডু নাটকের সাউন্ডট্র্যাকের জন্য "মিরাকল" গানটি প্রকাশ করেছিলেন।
২০২১ সালে, তিনি তার নতুন গান "স্পাইডার" এ সহকর্মী সেভেন্টিন সদস্য হোশির সাথে কাজ করেছিলেন, যা বিলবোর্ড ওয়ার্ল্ড ডিজিটাল গানের বিক্রয় চার্টে পাঁচ নম্বরে আত্মপ্রকাশ করেছিল। একই বছর উজি ৬ষ্ঠ এশিয়া আর্টিস্ট অ্যাওয়ার্ডে সেরা প্রযোজকের পুরস্কার জিতে অনুষ্ঠানটির ইতিহাসের সর্বকনিষ্ঠ প্রযোজক হয়েছিলেন। ৩রা জানুয়ারী, ২০২২সালে উজি তার প্রথম মিক্সটেপ রুবি প্রকাশ করেন। এর প্রধান একক, প্রথম ট্র্যাকটি তিনি সম্পূর্ণরূপে ইংরেজি ভাষায় লিখেছেন। যা চিলি, মেক্সিকো, ইন্দোনেশিয়া এবং ফিলিপাইন সহ অন্তত ১৮টি ভিন্ন দেশে আইটিউনস চার্টে এক নম্বরে পৌঁছেছিল।
মথুরা ধর্ষণ মামলা
মথুরা ধর্ষণ মামলা ১৯৭২ সালের ২ মার্চ ভারতের মধ্যে কাস্টোডিয়াল ধর্ষণের একটি ঘটনা, যেখানে মথুরা নামে এক তরুণ আদিবাসী মেয়েকে মহারাষ্ট্রের গদচিরোলি জেলার দেসাইগঞ্জ থানার চত্বরে দুই পুলিশ সদস্য দ্বারা ধর্ষিত হয়। সুপ্রিম কোর্ট আসামিকে বেকসুর খালাস দেয়ার পর জনমনে হৈ চৈ ও প্রতিবাদ হয়, যা শেষ পর্যন্ত “দ্য ক্রিমিনাল ল অ্যামেন্ডমেন্ট অ্যাক্ট ১৯৮৩ (নং ৪৩)” এর মাধ্যমে ভারতীয় ধর্ষণ আইনে সংশোধন হয়।
মামলা
মামলাটি ১৯৭২ সালের ১ জুন দায়রা জজ আদালতে শুনানির জন্য আসে। রায়ে আসামীদের খালাস দেয়া হয়। আর বলা হয়, মথুরা 'যৌন মিলনে অভ্যস্ত' হওয়ায় তার সম্মতিতে স্বেচ্ছায় যৌনমিলন হয়েছিল; খুবজোর শুধু যৌন মিলন প্রমাণিত হতে পারে ধর্ষণ নয়। পরে এ রায়ের বিরুদ্ধে বোম্বে হাইকোর্টে আপিল করা হয় এবং বোম্বে হাইকোর্টের নাগপুর বেঞ্চ দায়রা আদালতের রায় বাতিল করে এবং অভিযুক্তকে যথাক্রমে এক এবং পাঁচ বছরের কারাদণ্ড দেয়। আদালত বলে যে গুরুতর হুমকির কারণে সৃষ্ট ভয়ের কারণে সম্মতি বা ইচ্ছুক যৌন মিলন হিসাবে বিবেচনা করা যায় না। ১৯৭৯ সালের সেপ্টেম্বরে ভারতের সুপ্রিম কোর্ট বিচারপতি যশবন্ত সিং, কৈলাসাম এবং কোশাল তাদের বিচারের মধ্যে তুলারাম বনাম মহারাষ্ট্র রাজ্য হাইকোর্টের রায়কে উল্টে দেয় এবং অভিযুক্ত পুলিশ সদস্যদের আবার খালাস দেয়। সুপ্রিম কোর্ট বলে যে মথুরা কোনও শঙ্কা প্রকাশ করেনি; এবং এটাও যে তার শরীরে কোন আঘাতের দৃশ্যমান চিহ্ন ছিল না যার ফলে কোন জোরপূর্বক ধর্ষণের ঘটনা ঘটেনি। বিচারক উল্লেখ করেন, "যেহেতু সে যৌনতায় অভ্যস্ত ছিল, সে হয়তো পুলিশকে (যারা ডিউটিতে ব্যস্ত ছিল) তার সাথে সহবাস করতে প্ররোচিত করেছিল"।
পরে ঘটনা
১৯৭৯ সালের সেপ্টেম্বরে, রায় ঘোষণার মাত্র কয়েকদিন পরে, দিল্লি বিশ্ববিদ্যালয়ের আইন অধ্যাপক উপেন্দ্র বক্সী, রঘুনাথ কেলকার, লোটিকা সরকার এবং পুনের বসুদা ধাগমওয়ার সুপ্রিম কোর্টে একটি খোলা চিঠি লিখেন। এতে রায়ে সম্মতির ধারণার প্রতিবাদ করা হয় এভাবে "সম্মতি বস্যতাস্বীকারের সাথে জড়িত, কিন্তু রায়টি সত্যই সত্য নয় ।” মামলার ঘটনা থেকে যা প্রতিষ্ঠিত হয় তা হল সম্মতি দেওয়া মানে স্বাভাবিক সম্মতি নয় । বিবাহপূর্ব যৌন মিলনের বিরুদ্ধে নিষেধাজ্ঞা কি এতটাই শক্তিশালী যে, ভারতীয় পুলিশকে অল্পবয়সী মেয়েদের ধর্ষণের লাইসেন্স প্রদান করতে পারে। " স্বতঃস্ফূর্ত ব্যাপক বিক্ষোভ এবং বিক্ষোভের পর নারী সংগঠনগুলি যারা রায় পুনর্বিবেচনার দাবি করেছিল, তাদের সংবাদ মিডিয়ায় ব্যাপকভাবে ছাপানো হয়। দিল্লির সাহেলী সহ অনেকে রায়ের প্রত্যক্ষ প্রতিক্রিয়া হিসাবে বেশ কয়েকটি নারী গোষ্ঠী গঠন করে। ১৯৮০ সালের জানুয়ারিতে লোটিকা সরকার ধর্ষণের বিরুদ্ধে ভারতের প্রথম নারীবাদী সংগঠন গঠন করে। এর নাম দেয় “ধর্ষণের বিরুদ্ধে সংগঠন” বা "ফোরাম এগেইনস্ট ধর্ষণ ", পরে নাম পরিবর্তন করে রাখা হয় "ফোরাম এগেইনস্ট অপপ্রেশন উইমেন "। এ সংস্থা একটি জাতীয় সম্মেলনের আয়োজন করে আইনী সংস্কারের জন্য বিতর্ক শুরু করে। নারীদের বিরুদ্ধে সহিংসতার বিষয় এবং যৌন অপরাধে বিচারিক সাহায্য চাইতে অসুবিধাগুলো তুলে ধরে এ নারী আন্দোলন।  একে অনুসরণ করে, আন্তর্জাতিক নারী দিবসে দিল্লি, মুম্বাই, হায়দরাবাদ এবং নাগপুরসহ বিভিন্ন রাজ্যের নারীরা রাস্তায় নেমেছিল। ভারতের প্রথম নারী সংগঠনের প্রতিষ্ঠাতা সীমা সাখারে, যারা নারীর প্রতি সহিংসতার বিষয়ে কাজ করে। আদালত যে রায় দিয়েছে তাতে মথুরার পক্ষে রায় দেওয়ার ক্ষেত্রে কোনও লোকাস স্ট্যান্ডি (আইনি অবস্থান) নেই। অবশেষে এর ফলে ভারত সরকার ধর্ষণ আইন সংশোধন করে।
আইনি সংস্কার
২৫ ডিসেম্বর ১৯৮৩ সালে “দ্য ক্রিমিনাল ল অ্যামেন্ডমেন্ট অ্যাক্ট ১৯৮৩ (নং ৪৩)” এর মাধ্যমে ভারতীয় ধর্ষণ আইনে সংশোধন হয়। প্রণীত আইনের ধারা ১১৪ (এ) এর মুখোমুখি একটি বিধিবদ্ধ বিধান তৈরি করা হয়, যাতে বলা হয়েছে যে, যদি ভুক্তভোগী বলে যে সে যৌনমিলনে সম্মতি দেয়নি, আদালত অনুমান করবে যে তিনি একটি প্রত্যাখ্যানমূলক অনুমান হিসাবে সম্মতি দেননি। ঘটনার পর নতুন আইনও প্রণয়ন করা হয়। ভারতীয় দণ্ডবিধির ধারা ৩৭৬ (ধর্ষণের শাস্তি) ধারা ৩৭৬ (এ), ধারা ৩৭৬ (বি), ধারা ৩৭৬ (সি), ধারা ৩৭৬ (ডি), যা হেফাজতে ধর্ষণ করেছে, তার প্রয়োগ এবং সংযোজনের সাথে পরিবর্তন ঘটেছে তা শাস্তিযোগ্য অপরাধ হিসাবে ধরা হবে। “হেফাজতে ধর্ষণ” শব্দটির সংজ্ঞায়িত করা হয়। এর পাশাপাশি সংশোধনটি- আসামির কাছ থেকে প্রমাণ, যৌন সম্পর্ক স্থাপন করা, বিচার কাজে ক্যামেরায় ছবি ধারণ, ভিকটিমের পরিচয় প্রকাশে নিষেধাজ্ঞা এবং কঠোর বাক্যের বিধানও যুক্ত করা হয়।
উত্তরাধিকার
এই মামলাটি ভারতে নারীদের অধিকার আন্দোলনে একটি গুরুত্বপূর্ণ মোড় হিসেবে দেখা হয়, কারণ এটা নারীর আইনগত অধিকার সংক্রান্ত সমস্যা, নিপীড়ন এবং পুরুষতান্ত্রিক মানসিকতা সম্পর্কে আরও বেশি সচেতনতা সৃষ্টি করে। ধর্ষণের ক্ষেত্রে ভারতজুড়ে বেশ কয়েকটি নারী সংগঠন তৈরী হয়। পূর্বে ধর্ষণ সম্পর্কে ভুল ধারণা বা রায়ে খালাস পাওয়া কারো নজরে পড়ত না, কিন্তু পরবর্তী বছরগুলিতে, ধর্ষণের বিরুদ্ধে নারীদের আন্দোলন জোর করে এবং ধর্ষিতাদের সমর্থনকারী সংগঠন এবং নারীদের অধিকার সমর্থকদের সামনে আসে।
দীনেশ রঘু রমন
মেজর দীনেশ রঘু রমন, এসি ছিলেন জাঠ রেজিমেন্টের ১৯ তম ব্যাটালিয়নের ভারতীয় সামরিক কর্মকর্তা, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন।
জীবনের প্রথমার্ধ
মেজর দীনেশ রঘু রমন জন্মগ্রহণ করেছিলেন ৬ এপ্রিল ১৯৭৮ সালে। তাঁর বাবার নাম সম্মানিত ক্যাপ্টেন এস কে মুর্তি এবং মায়ের নাম মালা। তিনি নয়াদিল্লির আইএনএ কলোনীর কেন্দ্রীয় বিদ্যালয় থেকে তাঁর স্কুল জীবন সমাপ্ত করেন। তিনি ১৯৯৬ সালে মর্যাদাপূর্ণ জাতীয় প্রতিরক্ষা একাডেমিতে যোগদান করেছিলেন।
সামরিক ক্যারিয়ার
১৯৯৯ সালের ১১ ই ডিসেম্বর তাঁকে জাট রেজিমেন্টের ১৯ তম ব্যাটালিয়নে লেফটেন্যান্ট হিসাবে কমিশন করা হয়। তাঁর ব্যাচমেটের মধ্যে ছিলেন অশোক চক্র প্রাপক মেজর মোহিত শর্মা । ২০০৩ সালের ১১ ডিসেম্বর তাঁকে ক্যাপ্টেন পদে পদোন্নতি দেওয়া হয় এবং ২০০৫ এর ১১ ই ডিসেম্বর তাঁকে মেজর হিসেবে নিয়োগ দেওয়া হয়। তাঁর সংক্ষিপ্ত সামরিক জীবনে তিনি বিভিন্ন নিয়োগে দায়িত্ব পালন করেছিলেন এবং নেতৃত্ব এবং উৎসর্গের গুণাবলীর জন্য তাঁর সিনিয়রদের দ্বারা তিনি অত্যন্ত প্রশংসা অর্জন করেছিলেন। দ্রাস সেক্টরে অপারেশন পরাক্রমের অবদানের জন্য তিনি চিফ অফ আর্মি স্টাফ প্রশংসা পদকও পেয়েছিলেন।
অশোক চক্র পুরস্কার প্রাপ্ত
ডান|থাম্ব| দীনেশ রঘু রমনের বাবা ২৬ জানুয়ারী ২০০৮ এ রাষ্ট্রপতি প্রতিভা পাতিলের কাছ থেকে অশোকচক্র গ্রহণ করেছিলেন। ভারতের রাষ্ট্রপতি অশোক চক্রের উদ্ধৃতিতে উল্লেখ করেছিলেন যে মেজর রমন সর্বাধিক শৃঙ্খলার নেতৃত্ব এবং নেতৃত্বের পাশাপাশি সর্বাধিক সুস্পষ্ট সাহস প্রদর্শন করেছিলেন এবং জাতির জন্য সর্বোচ্চ ত্যাগ স্বীকার করেছিলেন।
রবার্ট পোলক (অভিনেতা)
রবার্ট পোলক (জন্ম ১৯৬০ ) একজন নিউজিল্যান্ডীয় অভিনেতা।
জীবন
পোলক ১৯৮৬ সালে অভিনয়ে ডিপ্লোমা সহ তোই হোয়াকারি: নিউজিল্যান্ডের নাট্য বিদ্যালয় থেকে স্নাতক হন।
আকোলা জেলা
আকোলা(अकोला जिल्हा) ভারতের মহারাষ্ট্র রাজ্যের একটি জেলা। আকোলা হচ্ছে জেলার সদরদপ্তর ও বড় শহর। আকোলা জেলা অমরাবতী বিভাগের অন্তর্গত যা ব্রিটিশ কালে বেরার রাজ্য হিসেবে পরিচিত ছিলো।
আকোলা জেলার আয়াতন ৫,৪৩১ কিমি²। যার উত্তরে জুড়ে আছে অমরাবতী জেলা, পূর্বে ওয়াশিম জেলা ও অমরাবতী জেলা, দক্ষিণে ওয়াশিম ও পশ্চিমে বুলদানা জেলা অবস্থিত। ওয়াশিম জেলা আকোলা জেলারই অংশ ছিলো যা ১৯৯৯ সালে আলাদা জেলা গঠন করা হয়।
কিম্ভূতকিমাকার জীব (বংশাণুবিজ্ঞান)
বংশাণুবিজ্ঞানের আলোচনায় কিম্ভূতকিমাকার জীব বা সংক্ষেপে কিম্ভূত জীব বলতে একের অধিক স্বতন্ত্র বংশাণুরূপবিশিষ্ট (জিনোটাইপ) কোষ নিয়ে গঠিত একটি জীবকে বোঝায়। প্রাণীদের ক্ষেত্রে এটি দ্বারা দুই বা ততোধিক নিষিক্ত ডিম্বাণু বা ভ্রূণাণু থেকে উদ্ভূত একক জীবকে বোঝায়, যেটি বিভিন্ন রক্তের শ্রেণীবিশিষ্ট রক্তকোষসমূহ ও বহিঃরূপে (ফিনোটাইপ) একাধিক সুক্ষ্ম প্রকারভেদের অধিকারী হতে পারে এবং যদি ভ্রূণাণুগুলি বিপরীত লিঙ্গের হয়, তাহলে জীবটি একই সাথে পুং ও স্ত্রী জননাঙ্গের অধিকারী হতে পারে (এটি আন্তঃলৈঙ্গিকতা সৃষ্টিকারী অনেকগুলি ঘটনার মধ্যে একটি)। কিম্ভূতকিমাকার প্রাণীগুলি একাধিক নিষিক্ত ডিম্বাণুর সংযোগসাধনের ফলে উৎপন্ন হয়। তবে এর বিপরীতে কিম্ভূতকিমাকার উদ্ভিদের ক্ষেত্রে একই ভ্রূণাণু থেকে স্বতন্ত্র প্রকারের দেহকলা উদ্ভূত হতে পারে, এবং প্রায়শই স্বাভাবিক কোষবিভাজনের সময় পরিব্যক্তির কারণে এই পার্থক্যের সৃষ্টি হয়। সাধারণত বংশাণুগত কিম্ভূতকিমাকার জীবগুলি অপরিকল্পিত তদারকির সময় দৃষ্ট হয় না, তবে বংশপরিচয় প্রমাণ করার প্রক্রিয়াতে এগুলি শনাক্ত করা সম্ভব হয়েছে।
কিম্ভূতকিমাকার জীবগুলির সাথে পচ্চিকারি জীব (মোজাইক) এবং সংকর জীবের (হাইব্রিড) পার্থক্য আছে। পচ্চিকারি জীবগুলিতে একটিমাত্র ভ্রূণাণু থেকে বংশাণুগতভাবে ভিন্ন ভিন্ন কোষসমষ্টি পরিলক্ষিত হয়। অন্যদিকে সংকর জীবগুলিতে দুইটি ভিন্ন প্রজাতির বংশাণুবিনিময়ের ফলে সৃষ্ট বংশাণুগতভাবে একই প্রকারের কোষসমষ্টি পরিলক্ষিত হয়।
বংশাণুগতভাবে কিম্ভূতকিমাকার প্রাণীদের মধ্যে দ্বিশুক্রাণুজাত কিম্ভূতকিমাকার প্রাণী, যমজ কিম্ভূতকিমাকার প্রাণী, কিম্ভূতকিমাকার অণুপ্রাণী, অপুংজাত (বা অনিষেকজাত) কিম্ভূতকিমাকার প্রাণী, পুংজাত কিম্ভূতকিমাকার প্রাণী, ইত্যাদি ভিন্ন ভিন্ন প্রকারগুলি উল্লেখ্য।
পরিভাষা
• কিম্ভূতকিমাকার প্রাণী, কিম্ভূত - Chimera
• যমজ কিম্ভূতকিমাকার প্রাণী - Twin chimera
• কিম্ভূতকিমাকার অণুপ্রাণী - Microchimera
• পুংজাত কিম্ভূতকিমাকার প্রাণী - androgenic chimera
• ভ্রূণাণু - Zygote
• বংশাণুরূপ - Genotype
• বহিঃরূপ - Phenotype
• জীব - Organism
• আন্তঃলিঙ্গ - intersex
• আন্তঃলৈঙ্গিকতা - intersexuality
• বিপরীত লিঙ্গ - opposite sex
• জননাঙ্গ - sexual organ
• নিষিক্ত ডিম্বাণুর সংযোগসাধন - merger of fertilized eggcells
• কোষবিভাজন - cell division
• বংশপরিচয় - parentage
• সংকর জীব - Hybrid organism
• বংশাণুবিনিময় - Genetic crossing
• কোষসমষ্টি - Cell population
• রক্তের শ্রেণী - Blood type
• রক্তকোষ - Bloodcell
বিদিশা
বিদিশা (Vidisha) ভারতের মধ্য প্রদেশ রাজ্যের বিদিশা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বিদিশা শহরের জনসংখ্যা হল ১২৫,৪৫৭ জন। এর মধ্যে পুরুষ ৫৩% এবং নারী ৪৭%।এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে বিদিশা এর সাক্ষরতার হার বেশি। এই শহরের জনসংখ্যার ১৫% হল ৬ বছর বা তার কম বয়সী।
সাহিত্যে বিদিশা
কবি জীবনানন্দ দাশের লেখা বনলতা সেন কবিতাটিতে আছে: "চুল তার, কবেকার, অন্ধকার, বিদিশার নিশা"। এতে প্রাচীন বিদিশার কথা ইঙ্গিত করা হয়েছে।
কুয়াংচৌ
কুয়াংচৌ (广州市; ফিনিন: Guǎngzhōu; আ-ধ্ব-ব: [kwàŋ.ʈʂóu]; ) দক্ষিণ-পূর্ব চীনের কুয়াংতুং প্রদেশের রাজধানী নগরী, সমুদ্রবন্দর এবং শিল্প ও বাণিজ্যকেন্দ্র। দক্ষিণ চীনের ব্যস্ততম এই বন্দরনগরীটি কুয়াংতুং প্রদেশের দক্ষিণ-মধ্যভাগে, হংকং নগরীর উত্তর-পশ্চিমে প্রায় ১২০ কিলোমিটার দূরত্বে, দক্ষিণ চীন সাগরের উপকূল থেকে চীনা মূল ভূখণ্ডের ১৪৫ কিলোমিটার অভ্যন্তরে, চু চিয়াং নদীর (মুক্তা নদী) বিশাল ব-দ্বীপ অববাহিকার উত্তর মাথায় অবস্থিত। চীনের অভ্যন্তরীণ বিভিন্ন নদী এবং সমুদ্রের সংযোগস্থলটিতে অবস্থানের কারণে কুয়াংচৌ বহুযুগ ধরেই চীনের প্রধান বাণিজ্যকেন্দ্রগুলির একটি। মূল কুয়াংচৌ নগরীর আয়তন প্রায় ২৮০ বর্গকিলোমিটার; বৃহত্তর নগরীর আয়তন প্রায় ৩,৮৪৩ বর্গকিলোমিটার এবং কুয়াংচৌ মহানগর এলাকার আয়তন প্রায় ৭,৪৩৪ বর্গকিলোমিটার। ২০১o সালের জনগণনা ও তৎকালীন নগরপাল ওয়ানছিং লিয়াংয়ের ভাষ্য অনুযায়ী নগরীতে প্রায় ১ কোটি ৩ লক্ষ নিবন্ধিত অধিবাসী এবং আরও প্রায় ৫০ লক্ষ বা অর্ধকোটি ভাসমান অধিবাসী ছিল। ২০১০ সালের জনসংখ্যার বিচারে কুয়াংচৌ একটি অতিমহানগরী, দক্ষিণ চীনের বৃহত্তম নগরী ও সমগ্র চীনের ৩য় বৃহত্তম নগরী (বেইজিং ও সাংহাইয়ের পরেই )। ২০১৮ সালের শেষে এসে নগর কর্তৃপক্ষের প্রাক্কলন অনুযায়ী কুয়াংচৌ নগরীর নিবন্ধিত জনসংখ্যা প্রায় ১ কোটি ৪৯ লক্ষ এবং জনসংখ্যা বৃদ্ধির হার প্রায় ৩.৮%।
প্রশাসনিকভাবে কুয়াংচৌ নগরীটিকে একটি উপপ্রদেশের মর্যাদা দেওয়া হয়েছে। এটি চীনের নয়টি জাতীয় কেন্দ্রীয় নগরীর একটি।
ভৌগোলিকভাবে কুয়াংচৌ নগরকেন্দ্রটি উত্তরের পাই ইউন (শুভ্রমেঘ) নামের একটি অনতিউচ্চ (৩৮২ মিটার) পাহাড়ের পাদদেশ থেকে ৬ কিলোমিটার দক্ষিণে অবস্থিত। নগরকেন্দ্রের ঠিক দক্ষিণ ঘেঁষে চু চিয়াং নদীটি চলে গিয়েছে। এটি শি নদীর শাখা হিসেবে বের হয়ে পরে তুং নদীর সাথে মিলিত হয়ে দক্ষিণের চুচিয়াং ব-দ্বীপ অববাহিকার উত্তর সীমানা গঠন করেছে। কুয়াংচৌ নগরীর জলবায়ু আর্দ্র উপক্রান্তীয় ও মৌসুমী বায়ু দ্বারা প্রভাবিত। আর্দ্র, উত্তপ্ত গ্রীষ্মকালে প্রচুর বৃষ্টিপাত হয় এবং মাঝে মাঝে টাইফুন ঘূর্ণিঝড় হয়। সারা বছর ধরেই কৃষিকাজ চলে ও ফলন হয়। এছাড়া সারা বছরই বিভিন্ন ধরনের ফুল ফোটে বলে কুয়াংচৌকে "ফুলের নগরী" (হুয়াছেং) নাম দেওয়া হয়েছে।
কুয়াংচৌ চীনের সবচেয়ে ঘনবসতিপূর্ণ নগরীগুলির একটি। স্থানীয় অধিবাসীরা ইউয়ে ভাষায় কথা বলে, যা সিংহভাগ চীনাদের দ্বারা কথিত ম্যান্ডারিন ভাষা অপেক্ষা ভিন্ন। তবে উত্তর ও পূর্ব চীন থেকে কাজের সন্ধানে আগত অনেক অভিবাসী কর্মীর সংখ্যাবৃদ্ধির সাথে সাথে ম্যান্ডারিন ভাষার প্রচলন বৃদ্ধি পাচ্ছে। কুয়াংচৌ থেকে ২০শ শতকের প্রথমভাগে প্রচুর অধিবাসী পাশ্চাত্যের বিভিন্ন দেশে প্রবাসী হয় এবং ১৯৮০-র দশকে এদের অনেকেই মাতৃনগরীতে ফেরত আসে। অন্যান্য প্রদেশ থেকে আগত অস্থায়ী শ্রমিক ও পাশ্চাত্য প্রত্যাবর্তনকৃত প্রবাসীদের কারণে কুয়াংচৌয়ের জনতাত্ত্বিক চেহারায় পরিবর্তন এসেছে। এছাড়া ১৯৯০-এর দশকের শেষের দিকে দক্ষিণ-পূর্ব এশিয়ার অর্থনৈতিক সংকটের প্রেক্ষিতে সেখান থেকে এবং পরবর্তীতে মধ্যপ্রাচ্য থেকে বহুসংখ্যক কৃষ্ণাঙ্গ আফ্রিকান-বংশোদ্ভূত অস্থায়ী অভিবাসী কুয়াংচৌ নগরীতে একবিংশ শতাব্দীর প্রথম দশকে আগমন করে। ফলে শহরের জনতাত্ত্বিক কাঠামোয় আরও পরিবর্তন আসে।
কুয়াংচৌয়ের প্রতিষ্ঠা নিয়ে তেমন নির্ভরযোগ্য তথ্য নেই। এটি একটি প্রাচীন লোকালয় যাকে খ্রিস্টপূর্ব ৩য় শতকে চীনা সাম্রাজ্যের অঙ্গীভূত করে নেওয়া হয়। পরবর্তীতে মিং রাজবংশের শাসনামলে নগরীটির গুরুত্ব বৃদ্ধি পায়। কুয়াংচৌ ছিল বিদেশীদের জন্য উন্মুক্ত সর্বপ্রথম চীনা সমুদ্রবন্দর। খ্রিস্টীয় ৩য় শতক থেকেই আরব, পারসিক, ভারতীয় ও অন্যান্য এশীয় বণিকেরা নিয়মিত বন্দরটিতে ব্যবসার জন্য আসত। ১৬শ শতক থেকে রেশম ও চীনামাটির তৈজসপত্রের সন্ধানে এখানে ইউরোপ থেকে পর্তুগিজ বণিকদের আগমন ঘটে। ১৭শ শতকের শেষভাগে প্রথমে ইংরেজ ও পরে ১৮শ শতকে ফরাসি ও ওলন্দাজ ব্যবসায়ীরা এখানে পদার্পণ করে। ইউরোপীয়রা নগরীটিকে "ক্যান্টন" বা এই জাতীয় নামে ডাকত। ইংরেজদের আফিম বাণিজ্যে কুয়াংচৌ প্রতিরোধ সৃষ্টি করলে ইউরোপীয়দের সাথে চীনাদের আফিম যুদ্ধ (১৮৩৯-১৮৪২) সংঘটিত হয়। যুদ্ধে চীনাদের পরাজয় ঘটে ও ১৮৪২ সালে কুয়াংচৌকে চুক্তি করে বৈদেশিক বাণিজ্যের জন্য আংশিক উন্মুক্ত করে দেওয়া হয়। কিন্তু ব্যবসায়িক সীমাবদ্ধতা অব্যাহত থাকার জের ধরে ব্রিটিশ ও ফরাসিরা ১৮৫৬ থেকে ১৮৬১ সাল পর্যন্ত নগরীটিকে নিয়ন্ত্রণ করে। শেষ পর্যন্ত ১৮৬১ সালে চু নদীর উপরের একটি চরকে (পরবর্তীতে যাকে শা-মিয়েন দ্বীপে রূপান্তরিত করা হয়) বিদেশীদের ব্যবসা-বাণিজ্য ও বসতি স্থাপনের জন্য সম্পূর্ণ উন্মুক্ত করে দিয়ে দেওয়া হয়। ১৯শ শতকের শেষভাগে এসে কুয়াংচৌ নগরীটি চীনের জাতীয়তাবাদী দলের বিপ্লবী রাজনৈতিক ধ্যানধারণার এক ধরনের পীঠস্থানে পরিণত হয়। ১৯১১-১২ সালে সুন ইয়াত-সেনের (সুন চুংশান) নেতৃত্বে চীনে যে প্রজাতান্ত্রিক বিপ্লব সংঘটিত হয়, কুয়াংচৌ তার অন্যতম কেন্দ্র ছিল। এই বিপ্লবের ফলশ্রুতিতে চীন প্রজাতন্ত্র প্রতিষ্ঠিত হয়; কুয়াংচৌতে এসময় খুওমিনথাং নামক প্রধান রাজনৈতিক দলটির প্রাথমিক কার্যালয়টি অবস্থিত ছিল। ১৯২০-এর দশকে ব্যাপক পৌর পুনঃউন্নয়ন কর্মকাণ্ড শুরু হয়। ১৯৩৮ থেকে ১৯৪৫ সাল পর্যন্ত দ্বিতীয় বিশ্বযুদ্ধকালীন সময়ে জাপানিরা কুয়াংচৌ নগরীর উপর বোমাবর্ষণ করে এবং এটির উপর নিয়ন্ত্রণ প্রতিষ্ঠা করে। ১৯৪৬ সালে শা-মিয়েন দ্বীপটিকে বিদেশীরা চীনকে ফেরত দিয়ে দেয়। বিশ্বযুদ্ধের পরে নগরীটি একটি শিল্পকেন্দ্র হিসেবে বিকাশ লাভ করে। শিল্পখাতের সম্প্রসারণ ও পৌর উন্নয়নের পাশাপাশি সৌন্দর্যবর্ধন ও বন্দরের উন্নয়ন সাধনমূলক কর্মকাণ্ডগুলিও সম্পাদন করা হয়। পাশ্চাত্যের দেশগুলির সাথে চীনের বাণিজ্যিক সম্পর্ক পুনঃপ্রতিষ্ঠা হলে কুয়াংচৌকে ১৯৮৪ সালে আরও বেশ কয়েকটি নগরীর সাথে বিদেশী বিনিয়োগের জন্য নির্ধারিত অর্থনৈতিক অঞ্চল হিসেবে মনোনীত করা হয়। নগরীর প্রসারমান অর্থনীতি সমগ্র কুয়াংতুং প্রদেশের অর্থনীতি চাঙা করতে সাহায্য করে।
বহুকাল যাবৎ কুয়াংচৌ ছিল চীনের একমাত্র বন্দর যাতে সিংহভাগ বিদেশী বণিকদের প্রবেশাধিকার ছিল। প্রথম আফিম যুদ্ধে ব্রিটিশদের হাতে পতনের পরে নগরীটি এই একচেটিয়া মর্যাদা ক্ষুণ্ণ হয় এবং অন্যান্য বন্দর যেমন সাংহাই ও হংকংয়ের কাছে কুয়াংচৌ অনেক ব্যবসা-বাণিজ্য হারায়। তারপরেও একটি প্রধান আড়ত নগরী হিসবে এর মর্যাদা বজায় থাকে। বর্তমানে কুয়াংচৌতে খাদ্য (বিশেষত চিনি) প্রক্রিয়াজাতকরণ, বস্ত্র, ইস্পাত, কাগজ, সিমেন্ট, রাসায়নিক সার, রাসায়নিক দ্রব্য, মোটরযান ও যন্ত্রপাতি নির্মাণের শিল্পকারখানা আছে। নগরীটি সমুদ্র উপকূলের কাছে হুয়াংফু নামের একটি গভীর জলের পোতাশ্রয়বিশিষ্ট বহির্বন্দরের সাথে সংযুক্ত। এছাড়া কুয়াংচৌ নগরীর সাথে হংকং ও বেইজিং নগরীর সাথে রেলপথে যোগাযোগ রয়েছে। কুয়াংচৌ চীনের একটি গুরুত্বপূর্ণ বৈদেশিক বাণিজ্য কেন্দ্র। প্রতিবছর এখানে একাধিক গুরুত্বপূর্ণ আন্তর্জাতিক বাণিজ্যমেলার আয়োজন করা হয়, যাদের মধ্যে ক্যান্টন বাণিজ্যমেলাটি প্রাচীনতম ও বৃহত্তম। আন্তর্জাতিক ইংরেজিভাষী ব্যবসায় সাময়িকী ফোর্বস ২০১৩ থেকে ২০১৫ সাল পর্যন্ত টানা তিন বছর কুয়াংচৌ নগরীকে মূল চীনা ভূখণ্ডের সেরা বাণিজ্যিক নগরীর মর্যাদা দান করে। প্রতিবেশী ফোশান, তুংকুয়ান, চুংশান ও শেনচেন নগরীগুলির সাথে একত্রে মিলে কুয়াংচৌ নগরীটি বিশ্বের অন্যতম বৃহত্তম একটি পৌরপিণ্ড গঠন করেছে, যার নাম দেওয়া হয়েছে মুক্তা নদীর ব-দ্বীপ অর্থনৈতিক অঞ্চল। এটি চীনের মূল ভূখণ্ডের বৃহত্তম মহাপৌরপুঞ্জ এলাকাটির হৃৎকেন্দ্রে অবস্থিত।
শিক্ষাক্ষেত্রেও কুয়াংচৌ চীনের অগ্রগণ্য একটি কেন্দ্র। ১৯২৪ সালে প্রতিষ্ঠিত চুংশান (সুন ইয়াত সেন) বিশ্ববিদ্যালয়, একটি চিকিৎসা উচ্চশিক্ষা প্রতিষ্ঠান, একটি কারিগরি বিশ্ববিদ্যালয়, একটি কৃষি গবেষণা প্রতিষ্ঠান এবং আরও অনেক উচ্চশিক্ষা প্রতিষ্ঠানের অবস্থান এখানে।
কুয়াংচৌ নগরীর দর্শনীয় স্থানগুলির মধ্যে আছে শা-মিয়েন দ্বীপ, যেখানে অতীতে বিদেশী বণিকেরা বাস করত; মিং রাজবংশের আমলে ১৩৬৮-১৬৪৪ খ্রিস্টাব্দে নির্মিত একটি মন্দির, যেটিকে বর্তমানে কৃষক আন্দোলন প্রতিষ্ঠানে রূপান্তরিত করা হয়েছে; ছয়টি বটবৃক্ষের মন্দির ও তার প্যাগোডা; ইউয়ে শিউ নগর-উদ্যানের ভেতরে অবস্থিত ও ১৪শ শতকে নির্মিত একটি সুউচ্চ পর্যবেক্ষণ চৌকি (বর্তমানে বাক্স আকৃতির কুয়াংচৌ জাদুঘরে পরিণত); নীল ছাদবিশিষ্ট সুন ইয়াত-সেন স্মারক মিলনায়তন; এবং একটি মসজিদ, যেটিকে চীনের প্রাচীনতম মসজিদ বলে কেউ কেউ দাবী করে থাকেন। চেন গোষ্ঠীর পূর্বপুরুষের মিলনায়তন ১৮৯৪ সালে নির্মিত একটি মন্দির এলাকা, যেখানে কুয়াংতুং লোকশিল্পকলা জাদুঘরটি অবস্থিত। আধুনিক স্থাপত্যশৈলীতে নির্মিত ভবন ও স্থাপনাগুলির মধ্যে রয়েছে আভঁ-গার্দ স্থাপত্যশৈলীতে নির্মিত জাহা হাদিদের নকশায় কুয়াংচৌ গীতিনাট্যশালা (যেটি "দুই নুড়িপাথর" নামেও পরিচিত) এবং নগরীর অন্যতম দৃশ্যমান প্রতীক ক্যান্টন টিভি বুরূজ নামক আকাশচুম্বী অট্টালিকাটি, যেটি দেখতে সরু একটি বালিঘড়ির মত।
২০১০ সালে কুয়াংচৌ শহরে এশীয় গেমস অনুষ্ঠিত হয়।
প্রশাসনিক বিভাগসমূহ
কুয়াংচৌ চীনের একটি প্রশাসনিক এলাকা।
জেমক মসজিদ
জেমক মসজিদ, আনুষ্ঠানিকভাবে সুলতান আবদুল সামাদ জেমক মসজিদ (Masjid Jamek Sultan Abdul Samad, Jawi: مسجد جامع سلطان عبدالصمد) নামে ডাকা হয় । এটি মালয়েশিয়ায় কুয়ালালামপুরে প্রাচীনতম মসজিদগুলির একটি ।  এটি স্থানীয় ক্লাং এবং গম্বাক নামক নদীর মিলিত মোহনায় অবস্থিত । মসজিদটি জালান টন পিরাক এর অধিকারে রয়েছে । ১৯০৯ সালে নির্মিত এই মসজিদটির ডিজাইন করেন আর্থার বেনিনস হাবব্যাক । ইসলামী মুগল স্থাপত্যরীতিতে তৈরি এই মসজিদটি মালশিয়ায় ইসলামী ঐতিহ্যর এক অনন্য নিদর্শন । বর্তমানে মসজিদটি কুয়ালালামপুর ইসলামী কাউন্সিল পরিচালনা করে আসছে । মসজিদটিতে দুইটি বড় মূল মিনার রয়েছে, এছাড়াও কিছু ছোট ছোট মিনার রয়েছে ।
"জামেক" নাম মূলত মালয় ভাষা থেকে এসেছে, যার সমতুল্য আরবী শব্দ   (جامع), অর্থাৎ এমন একটি জায়গা যেখানে মানুষ উপাসনার (ইবাদাত) জন্য সমাবেত হয় ।  এটি স্থানীয়দের কাছে "শুক্রবার মসজিদ" (Friday Mosque) হিসাবেও পরিচিত ।
ইতিহাস
বাম|থাম্ব|গম্বাক এবং ক্লাং নদীর মিলিত স্থানে জামেক  মসজিদ মসজিদটি ক্লাং এবং গোম্বাক নদীর মিলিত স্থানে এবং জেমক নামে একটি পুরনো মালয় সমাধির স্থানে অবস্থান । জাভা স্ট্রিট এবং মালে স্ট্রিট এলাকায় মালয়েশিয়ার মাদ্রাসায় ইবাদাতের জন্য আরও কয়েকটি মসজিদ আগেও বিদ্যমান ছিল, কিন্তু জামেক মসজিদটি কুয়ালালামপুরে নির্মিত প্রথম একমাত্র বড় মসজিদ ছিল । ২৩ শে মার্চ, ১৯০৮ খ্রিষ্টাব্দে সুলতান স্যার আলাউদ্দিন সুলাইমান শাহের সুলতান কর্তৃক মসজিদটির ভিত্তি প্রস্তর স্থাপন করা হয় এবং ১৯০৯ সালের ২৩ ডিসেম্বর সুলতান আনুষ্ঠানিকভাবে মসজিদটি সকলের ইবাদাতের জন্য খুলে দেন ।    জেমক মসজিদ নির্মাণের খরচ হয়েছে প্রায় $ ৩২,৬২৫, যা তৎকালীন ব্রিটিশ ঔপনিবেশিক সরকার হতে  মালে সম্প্রদায়ের  অর্থায়নে পরিচালিত হয়েছিল । মসজিদটির স্থপতি ছিলেন আর্থার বেনিসন হাবব্যাক, যিনি ভারতীয় মুসলিম মুগল স্থাপত্য শৈলীর আদলে মসজিদটি ডিজাইন করেছিলেন। জামেক মসজিদ ১৯৬৫ সালে নির্মিত  কুয়ালালামপুরে প্রধান এবং জাতীয়  মসজিদ হিসেবে বিবেচিত হয় ।
মসজিদটি পরে অতিরিক্ত বাহ্যিক নির্মাণের সাহায্য আয়তন বাড়ানো হয়েছে। এই অতিরিক্ত বাহ্যিক নির্মাণের মাধ্যমে মূলত মসজিদটির সৌন্দর্য বাড়ানো হয়েছে । ১৯৯৩ সালে ভারী বৃষ্টির কারণে মসজিদটির গম্বুজ ভেঙ্গে যায়, তবে পরবর্তীতে সময়ে এর মেরামত করা হয়েছে।
২৩ শে জুন, ২০১৭ তারিখে, মসজিদের পূর্বপুরুষ-সেলেনোরার সুলতান সুলতান শরফুদ্দীন ইদ্রিস শাহ সুলতান আব্দুল সামাদ-এর মসজিদটি সুলতান আবদুল সামাদ জামেক মসজিদ নামকরণ করেন । মসজিদটি মূলত যে জমির উপর নির্মিত তা সেলাঙ্গোর রাজ্যের  অংশ ছিল ।
আকৃতি
থাম্ব|জামেক মসজিদটির মূল অংশ (বাম)
তারেক আল-বিশরি
তারেক আল-বিশরি (طارق عبد الفتاح سليم البشري, ; ১ নভেম্বর ১৯৩৩ - ২৬ ফেব্রুয়ারি ২০২১) একজন মিশরীয় বিচারক ছিলেন। ১৫ ফেব্রুয়ারী ২০১১-আল বিশরিকে ২০১১ সালের মিশরীয় বিপ্লবের পরে সাংবিধানিক পরিবর্তনের প্রস্তাব করার জন্য গঠিত কমিটির প্রধান হিসেবে সশস্ত্র বাহিনীর সুপ্রিম কাউন্সিল দ্বারা নিযুক্ত করা হয়েছিল।
জীবনী
আল-বিশরি মিশরের কায়রোতে জন্মগ্রহণ করেন। তাঁর দাদা, সেলিম আল-বিশরি, ১৯০০-১৯০৪ এবং ১৯০৯-১৯১৬ সাল পর্যন্ত আল-আজহারের শায়খ ছিলেন। তার পিতা 'আব্দ আল-ফাত্তাহ আল-বিশরি ১৯৫১ সালে তার মৃত্যুর আগ পর্যন্ত মিশরীয় আপিল আদালতের সভাপতি ছিলেন। তার চাচা, 'আব্দ আল-আজিজ, একজন বিখ্যাত লেখক ছিলেন। তার দুই ছেলে, ইমাদ ও জায়াদ।
আল -বিশরি ১৯৫৩ সালে কায়রো বিশ্ববিদ্যালয়ের আইন অনুষদ থেকে স্নাতক হন। স্নাতক হওয়ার পরে, তাকে কাউন্সিল অফ স্টেটের পরে নিযুক্ত করা হয়েছিল, সেখানে তিনি ১৯৯৮ সালে অবসর নেওয়া পর্যন্ত কাজ করেছিলেন। অবসর গ্রহণের সময়, তিনি প্রথম ডেপুটি পদে অধিষ্ঠিত ছিলেন। (আল-নাইব আল-আউয়াল) রাজ্যের কাউন্সিল এবং আইন ও পরামর্শের জন্য এর সাধারণ পরিষদের চেয়ারম্যান (আল-জামাইয়া আল-উমুমিয়া লিল-ফাতাওয়া ওয়াল-তাশরি')।
আল-বিশরি একসময় একজন ধর্মনিরপেক্ষ বামপন্থী ছিলেন। পরবর্তীতে তিনি একজন বিশিষ্ট "মধ্যপন্থী ইসলামী" রাজনৈতিক চিন্তাবিদ হয়ে ওঠেন, যা তাকে আন্দোলনের মধ্যে সেতুবন্ধন হিসেবে সম্মান দিয়েছিল।
বেতার দূরবীক্ষণ যন্ত্র
thumb|right|250px|[[পার্কস মানমন্দির|পার্কস মানমন্দিরে অবস্থিত ৬৪ মিটার বেতার দূরবীক্ষণ যন্ত্র]] বেতার দূরবীক্ষণ যন্ত্র বেতার জ্যোতির্বিজ্ঞানে ব্যবহৃত এক ধরনের দিক-নির্ভর বেতার এন্টেনা যা একই সাথে কৃত্রিম উপগ্রহ ও মহাশূন্য সন্ধানী যান থেকে উপাত্ত সংগ্রহের কাজ করে। জ্যোতির্বৈজ্ঞানিব ব্যবহারের ক্ষেত্রে এগুলো আলোকীয় দূরবীক্ষণ যন্ত্র থেকে পৃথক, কারণ এগুলো তড়িচ্চৌম্বক বর্ণালির বেতার কম্পাঙ্ক অংশটিতে কার্যকর থাকে এবং বেতার উৎসের উপর ভিত্তি করেই উপাত্ত সংগ্রহ ও চিহ্নিত করতে পারে। সাধারণত বেতার দূরবীক্ষণ যন্ত্র বৃহৎ পরাবৃত্তীয় এন্টেনা (ডিশ এন্টেনা সদৃশ) যা এককভাবে বা একটি অ্যারের মধ্যে কাজ করে থাকে। বেতার মানমন্দিরগুলো জনবসতি থেকে অনেক দূরে স্থাপন করা হয় যাতে বেতারযন্ত্র, টেলিভিশন, রাডার এবং অন্যান্য তড়িচ্চৌম্বক ব্যতিচার (ইএমআই) নিঃসরণকারী যন্ত্রের প্রভাব থেকে মুক্ত থাকা যায়। আলোকীয় দূরবীক্ষণ যন্ত্রও আলোকীয় অন্যান্য প্রভাব থেকে বাঁচিয়ে রাখার জন্য পাহাড়ের চূড়ায় বা দালানের ছাদে স্থাপন করা হয়। তথাপি বেতার দূরবীক্ষণ যন্ত্র স্থাপন করতে হয় বিস্তীর্ণ সমতল উপত্যকায় যাতে ইএমআই থেকে বেঁচে থাকা যায়।
গঠন
বেতার দূরবীক্ষণ যন্ত্র দিয়ে মহাবিশ্বের বিভিন্ন দিক থেকে আগত বেতার তরঙ্গের শক্তি পরিমাপ করা যায় এবং এদের দিক নির্ণয় করা যায়। এর মধ্যে তিনটি প্রধান অংশ থাকে যার একটি অন্যটির পরিপূরক। অংশ তিনটি হচ্ছে:
মৌলিক কার্যনীতি
এই যন্ত্রের মৌলিক কার্যনীতি দৃশ্যমান তরঙ্গদৈর্ঘ্যে ব্যবহৃত প্রতিফলন দূরবীক্ষণ যন্ত্রের মতই। আপতিত তরঙ্গ, তা বেতার বা দৃশ্যমান যা-ই হোক না কেন, একটি নিখুঁত দর্পণে বাঁধাগ্রস্ত হয়ে একটি সাধারণ অভিসারী বিন্দুতে মিলিত হয়। এক্ষেত্রে প্রতিফলন পৃষ্ঠতল এবং আপতিত তরঙ্গের তরঙ্গদৈর্ঘ্যের বৈশিষ্ট্যগুলো বেশ গুরুত্বপূর্ণ। প্রতিফলন পৃষ্ঠতলের আকৃতি এমন হতে হবে যেন বেতার তরঙ্গগুলো সেখান থেকে প্রতিফলনের পর অভিসারী বিন্দুতে একই দশায় মিলিত হতে পারে। এর জন্য প্রতিফলন বিন্দু থেকে অভিসারী বিন্দু পর্যন্ত পথের দৈর্ঘ্য পৃষ্ঠতলের বিভিন্ন বিন্দুতে একই হতে হবে। এই শর্ত অবশ্য সহজেই মেটানো যায়, কেবল প্রতিফলন পৃষ্ঠতলটি পরাবৃত্ত আকৃতির করে দিলেই হল। এজন্যেই আধুনিক বেতার দূরবীক্ষণ যন্ত্রগুলোর প্রতিফলন পৃষ্ঠতল তথা ডিশের আকৃতি পরাবৃত্তীয় হয়ে থাকে। এছাড়া এ ধরনের দূরবীক্ষণের দর্শন তথা পর্যবেক্ষণের কাজটি ১ মিমি থেকে ৩০ মিটার তরঙ্গদৈর্ঘ্যের মধ্যে করতে হয়। কারণ তরঙ্গদৈর্ঘ্য ৩০ মিটারের বেশি হলে আয়নমণ্ডলে শোষণ ঘটে আর ১ মিলিমিটারের চেয়ে কম হলে বায়ুমণ্ডলের পানি, কার্বন ডাই অক্সাইড এবং ওজোন কর্তৃক শোষিত হয়।
এভাবে অভিসারী বিন্দুতে বেতার তরঙ্গগুলোকে একত্রিত করা হলেও সেগুলো সাধারণত খুবই ক্ষীণ থাকে। এদেরকে পর্যবেক্ষণের উপযোগী করতে হলে বিবর্ধিত করতে হয়। প্রথমে আপতিত এবং অভিসারী বিন্দুতে একত্রিত বেতার কম্পাঙ্ক সংকেতকে অভিসারী বিন্দুতে ১০ থেকে ১০০০ গুণ বিবর্ধিত করা হয়। এই বিবর্ধিত কম্পাঙ্ককে তাদের ক্ষুদ্রতর কম্পাঙ্কে পরিবর্তিত করা হয় যাকে মধ্যবর্তী কম্পাঙ্ক বলা হয়। এই মধ্যবর্তী কম্পাঙ্ককে সহজেই তারের মাধ্যমে অভিসারী বিন্দু থেকে দূরবীক্ষণ নিয়ন্ত্রণ কক্ষে পাঠানো যায়। এখানে মধ্যবর্তী কম্পাঙ্ককে আরও বর্ধিত করা হয় যাতে সেটি স্পষ্ট হয়ে উঠে। এই স্পষ্ট কম্পাঙ্ককে এমনভাবে তথ্যপ্রদর্শনীযন্ত্রে প্রদর্শন করা হয় যার মাধ্যমে জ্যোতির্বিজ্ঞানীরা পর্যবেক্ষণ কাজে সর্বোচ্চ উপযোগীতা লাভ করতে পারেন।
যেসব জ্যোতিষ্ক থেকে বেতার তরঙ্গগুলো নিঃসরিত হয় তারা একটি অন্যটি থেকে অনেক পৃথক। এরকম অসংখ্য জ্যোতিষ্ক থেকে নিঃসরিত বিকিরণ পর্যবেক্ষণ করতে হলে তাই বেতার দূরবীক্ষণ যন্ত্রের প্রকারও হতে হয় অনেক। বেতার দূরবীক্ষণ এবং গ্রাহকযন্ত্র তাই বিভিন্নতা আসে। জ্যোতির্বিজ্ঞান সংক্রান্ত দুটি সাধারণ ধারণার মাধ্যমে কি ধরনের দূরবীক্ষণ প্রয়োজন তা নির্ধারণ করা যায়:
প্রথম গুণটি নিশ্চিত করার জন্য সুনির্দিষ্ট পদ্ধতি রয়েছে। অতি দীর্ঘ ভূমি-রৈখিক ব্যতিচার (Very long baseline interferometry, VLBI) পদ্ধতির মাধ্যমে চূড়ান্ত কৌণিক পৃথকীকরণ পাওয়া যায়। এই পদ্ধতিতে একই সাথে কয়েকটি দূরবীক্ষণ যন্ত্র ব্যবহার করা হয় যার একটি অন্যটি থেকে কয়েক হাজার মাইল পর্যন্ত দূরত্বে থাকতে পারে। প্রতিটি যন্ত্রে স্বতন্ত্রভাবে তথ্যসংগ্রহ করে তা ভিডিও টেপে লিপিবদ্ধ বরা হয়। এই টেপের উপর হাইড্রোজেন মেজার ঘড়ি ব্যবহার করে সংকেত চিহ্নের সাথে সঠিক সময়টিও লিপিবদ্ধ করে রাখা হয়। লিপিবদ্ধ করার কাজ হয়ে গেলে বিভিন্ন দূরবীক্ষণের ভিডিও টেপগুলো একত্রিত করা হয় এবং প্রতিটি টেপের সময়সূচক চিহ্ন পাশাপাশি রেখে বিশ্লেষণ করা হয়। একই সময়ে লিপিবদ্ধ তথ্য তুলনা করার মাধ্যমে বিশ্লেষণ কাজ চলে। এই ভিএলবিআই পদ্ধতিতে .০০০৩ সেকেন্ড কৌণিক দূরত্ব পৃথকীকরণ সম্ভব হয়েছে।
ইতিহাস
জ্যোতির্বৈজ্ঞানিক বেতার উৎস চিহ্নিত করার কাজে ব্যবহৃত প্রথম বেতার এন্টেনা তৈরি করেছিলেন কার্ল গাথ জান্‌স্কি। বেল টেলিফোন গবেষণাগারে কর্মরত এই প্রকৌশলী ১৯৩১ সালে এ ধরনের একটি এন্টেনা তৈরি করেন। জান্‌স্কির দায়িত্ব ছিল বেতার টেলিফোন সার্ভিসে ব্যাঘাত ঘটায় এমন ধরনের স্থির তরঙ্গের উৎসকে চিহ্নিত করা। তার এন্টেনাটি ২০.৫ মেগাহার্জে এবং ১৪.৬ মিটার তরঙ্গদৈর্ঘ্যে স্বল্প তরঙ্গের বেতার সংকেত গ্রহণের উপযোগী করে তৈরি করা হয়েছিল। একটি ঘূর্ণনক্ষম টেবিলের উপর স্থাপন করার কারণে একে যেকোন দিকে প্রয়োজনমত ঘোরানো যেত। তাই এই যন্ত্রটির নাম হয়ে গিয়েছিল "জানস্কি'স মেরি-গো-রাউন্ড"। এর ব্যাস ছিল আনুমানিক ১০০ ফুট (৩০ মিটার) এবং দৈর্ঘ্য ছিল ২০ ফুট (৬ মিটার)। চারটি ফোর্ডের মডেল-টি টায়ারের মাধ্যমে একে যেকোন দিকে ঘোরানো যেত। এভাবে ঘুরিয়ে ঘুরিয়ে গৃহীত ব্যতিচার হয়ে আসা স্থির বেতার উৎসের দিক নির্ধারণ করা যেত। অ্যান্টেনার একপাশে একটি অ্যানালগ কাগজ-কলমের ব্যভস্থা ছিল যার মাধ্যমে উপাত্ত জমা করে রাখা যেত। কয়েক মাস ধরে বিভিন্ন দিক থেকে বেতার সংকেত ধারণ এবং সংগ্রহ করে রাখার পর জান্‌স্কি সেগুলোকে তিনটি স্থির তরঙ্গে বিভক্ত করেন:
জান্‌স্কি অবশেষে নির্ধারণ করেন যে, দুর্বল হিসহিসটি ২৩ ঘণ্টা ৫৬ মিনিট পরপর পর্যাবৃত্তভাবে পুনরায় শোনা যায়। এই সময়টি তথা পর্যায়কালটি হল সাধারণ নাক্ষত্রিক দিনের দৈর্ঘ্যের সমান। খ-গোলকে অবস্থিত যেকোন স্থির বস্তু মাথার উপর দিয়ে দুবার অতিক্রম করতে যে সময় প্রয়োজন এটি তা-ই নির্দেশ করে। আলোক জ্যোতির্বৈজ্ঞানিক তালিকা এবং মানচিত্রগুলোর সাথে তুলনা করে জান্‌স্কি সিদ্ধান্তে পৌঁছান যে, এই বিকিরণ আকাশগঙ্গা থেকে আসছে এবং ছায়াপথটির কেন্দ্রের দিকে এর প্রাবল্য সবচেয়ে বেশি। অর্থাৎ কেন্দ্রের দিকে অবস্থিত ধনু রাশি হতে এই বিকিরণ সবচেয়ে বেশি আসছে।
বর্তমানে যা বেতার জ্যোতির্বিজ্ঞান নামে পরিচিত তার অগ্রদূতদের মধ্যে অন্যতম হলেন গ্রোট রেবার। তিনিই প্রথম ১৯৩৭ সালে পরাবৃত্তীয় প্রতিফলন পৃষ্ঠতল নির্মাণ করেন যা ডিশ বা বেতার দূরবীক্ষণের আধুনিক গ্রাহকযন্ত্র নামে পরিচিত। এর ব্যাস ছিল ৯ মিটার। তিনি কার্ল জান্‌স্কির অগ্রবর্তী তথাপি সরল গবেষণাকর্মকে এগিয়ে নিয়ে যান এবং প্রথমবারের মত বেতার কম্পাঙ্কে মহাকাশের পর্যালোচনা এবং জরিপ করেন। দ্বিতীয় বিশ্বযুদ্ধের পর বেতার জ্যোতির্বিজ্ঞানের বিষয়টি আরও বিস্তৃতি লাভ করে এবং ইউরোপ, অস্ট্রেলিয়া এবং মার্কিন যুক্তরাষ্ট্রের অন্যান্য গবেষকরা বিজ্ঞানের এই ক্ষেত্রে প্রভূত উন্নতি সাধন করেন।
বাংলাদেশে রোহিঙ্গা শরণার্থী
বাংলাদেশে রোহিঙ্গা শরণার্থী বা উদ্বাস্তু বলতে মিয়ানমার থেকে বাংলাদেশে আগত রোহিঙ্গা শরণার্থী বা উদ্বাস্তুদের বুঝানো হয়ে থাকে। ২০১৭ সালের ডিসেম্বর মাসের হিসেব অনুযায়ী, ২৫ আগস্ট ২০১৭ সালে মিয়ানমারের সামরিক বাহিনীর দ্বারা শুরু হওয়া গণহত্যা থেকে পরিত্রাণ পেতে প্রায় ৬,৫৫,০০০ থেকে ৭,০০,০০০ রোহিঙ্গা শরণার্থী বাংলাদেশে আশ্রয় নেয়।  বিগত তিন দশক ধরে মিয়ানমার সরকারের সহিংস নির্যাতন থেকে ৩,০০,০০০ এর অধিক রোহিঙ্গা বাংলাদেশে পালিয়ে এসে অবস্থান করছে। এ মুহূর্তে কক্সবাজারে সব মিলিয়ে অন্তত ১১ লাখ রোহিঙ্গা আশ্রয় নিয়েছে। তাছাড়া, ভারতের হায়দ্রাবাদের রোহিঙ্গারা নিরাপত্তাহীনতায় ভুগছে, ফলে মিয়ানমারের মতো তারাও বাংলাদেশে অনুপ্রবেশের চেষ্টা করছে।
২৮ সেপ্টেম্বর ২০১৮, ৭৩ তম জাতিসংঘের সাধারণ অধিবেশনে বাংলাদেশের প্রধানমন্ত্রী শেখ হাসিনা বলেছিলেন যে বাংলাদেশে এখন ১.১ মিলিয়ন রোহিঙ্গা শরণার্থী রয়েছে।  বাংলাদেশের রোহিঙ্গা শরণার্থী শিবিরগুলিতে সাম্প্রতিক জনসংখ্যার উপচে পড়া ভিড় তার পরিকাঠামোয় এক চাপ সৃষ্টি করেছে।  শরণার্থীদের পরিষেবা, শিক্ষা, খাদ্য, পরিষ্কার জল এবং সঠিক স্যানিটেশনের অ্যাক্সেসের অভাব রয়েছে;  তারা প্রাকৃতিক দুর্যোগ এবং সংক্রামক রোগ সংক্রমণেও ঝুঁকিপূর্ণ।   ২০১৮ সালের জুন পর্যন্ত বিশ্বব্যাংক স্বাস্থ্য, শিক্ষা, পানি ও স্যানিটেশন, দুর্যোগ ঝুঁকি ব্যবস্থাপনা, এবং সামাজিক সুরক্ষা সহ বিভিন্ন ক্ষেত্রে বাংলাদেশকে রোহিঙ্গা শরণার্থীদের প্রয়োজনীয়তা মোকাবেলায় আর্থিক সহায়তায় প্রায় অর্ধ বিলিয়ন ডলার ঘোষণা করেছে। ১ মার্চ ২০১৯ এ বাংলাদেশ ঘোষণা করেছে যে তারা আর নতুন রোহিঙ্গা শরণার্থীদের গ্রহণ করবে না। আগস্ট ২০১৮ এর একটি সমীক্ষায় অনুমান করা হয়েছে যে ২৫ আগস্ট ২০১৭  "নিধন কার্যক্রম" শুরু হওয়ার পর থেকে মিয়ানমার সেনাবাহিনী এবং স্থানীয় বৌদ্ধ ধর্মাবলম্বীদের দ্বারা ২৪,০০০ এরও বেশি রোহিঙ্গা নিহত হয়েছিল। এটি আরও অনুমান করা হয়েছিল যে কমপক্ষে ১৮,০০০ রোহিঙ্গা মুসলিম মহিলা ও মেয়ে ধর্ষণ করা হয়েছে, ১১৬,০০০ রোহিঙ্গাকে  মারধর করা হয়েছিল এবং ইচ্ছাকৃত অগ্নিসংযোগের ঘটনায় ৩৬,০০০ রোহিঙ্গাকে আগুনে পুড়িয়ে ফেলা হয়েছিল।
ইতিহাস
রোহিঙ্গা মিয়ানমারের একটি মুসলিম সংখ্যালঘু জাতি, যাদেরকে অনেক মিয়ানমারি বৌদ্ধরা বাংলাদেশের অবৈধ অভিবাসী হিসাবে হিসেবে গণ্য করে। রোহিঙ্গারা প্রজন্মের পর প্রজন্ম ধরে মিয়ানমারে বসবাস করে আসছে এবং বাংলাদেশ সরকার মিয়ানমার সরকারকে শরণার্থীদের ফিরিয়ে নেবার জন্য বলছে। মিয়ানমারে তাদের নাগরিকত্ব প্রত্যাখ্যান করা হয়েছে এবং তাদেরকে বিশ্বের সবচেয়ে অত্যাচারিত সংখ্যালঘু হিসেবে বর্ণনা করা হয়েছে। রোহিঙ্গারা মিয়ানমারের নিরাপত্তা বাহিনী এবং চরমপন্থী বৌদ্ধদের হাতে নির্যাতিত। মিয়ানমার রোহিঙ্গাদের অভিযোগ অস্বীকার করে আসছে। ১৯৭০ সাল থেকে রোহিঙ্গা শরণার্থীরা বাংলাদেশে উদ্বাস্তু হয়ে বাস করতে শুরু করে, ২০১৭ সালের হিসাব অনুযায়ী আনুমানিক ৩,০০,০০০- ৫,০০,০০০-এর মতো শরণার্থী বাংলাদেশে অবস্থান করছে। অধিকাংশ শরণার্থী টেকনাফ-কক্সবাজার হাইওয়ে বরাবর অবস্থিত নাফ নদীর সমান্তরালে বাস করে, যা বাংলাদেশ ও মিয়ানমার সীমান্তে অবস্থিত। বেশিরভাগ শরণার্থীরা কক্সবাজার বা এর কাছাকাছি অবস্থিত, পর্যটনশিল্পের উপর নির্ভরশীল একটি উপকূলবর্তী এলাকায় বাস করে।
বাংলাদেশ মনে করে শরণার্থীদের দ্বারা এলাকাটির পর্যটন প্রত্যাশা ক্ষতিগ্রস্ত হবে। শরণার্থীদের অপরাধ এবং কক্সবাজারে ২০১২ রামু সহিংসতার জন্যও দোষারূপ করা হয়। বাংলাদেশ রোহিঙ্গা উদ্বাস্তুদের এদেশে অনাগমনমুখী নীতি তৈরির অনুসরণ করছে। অধিকাংশ শরণার্থী অনিবন্ধিত রয়ে গেছে, শুধুমাত্র ৩২ হাজার শরণার্থী নিজেদের ইউএনএইচসিআর এবং বাংলাদেশ সরকারের সাথে নিবন্ধন করেছে। আনুমানিক ২,০০,০০০-এর অধিক শরণার্থী অনিবন্ধিত অবস্থায় বাংলাদেশে বসবাস করছে। অ্যামনেস্টি ইন্টারন্যাশনাল ডিসেম্বর ২০১৬-এর একটি প্রতিবেদনে বলেছে মিয়ানমারের নিরাপত্তা বাহিনী ধর্ষণ, বিচার বহির্ভূত হত্যাকাণ্ড, এবং রোহিঙ্গাদের বাসভবন দখলে তত্ত্বাবধান করছে। পার্বত্য চট্টগ্রামে শরণার্থীরা আদিবাসী জনগোষ্ঠী সরিয়ে দিচ্ছে। এছাড়াও তাদের ইয়াবা আমদানি করার জন্য নিন্দা করা হচ্ছে।
দ্রব্যমুল্যের উপর প্রভাব
২০১৮ সালের মে হতে জুন মাসে চালানো এক সমীক্ষায় দেখা গেছে রোহিঙ্গারা ত্রাণের পণ্য স্থানীয়দের মধ্যে বাজারমূল্যের চেয়ে কম দামে বিক্রি করে দিচ্ছে। তারা চাল, মসুর এবং খাবার তেল বেশি বিক্রি করছিল। ফলে স্থানীয় দোকানদারদের বিক্রি কমে যাচ্ছিল। অন্যদিকে রোহিঙ্গাদের দ্বারা অন্যান্য পণ্য যেমন, মাছ, মাংশ, আলু, সবজি ও জ্বালানি কাঠের ক্রয় বৃদ্ধি পাওয়ায় স্থানীয় বাজারে এইসব পণ্যের মুল্য বৃদ্ধি পায়।
স্থানান্তর
অক্টোবর এবং নভেম্বর ২০১৬- এর মধ্যে, প্রায় ৬৫ হাজার রোহিঙ্গা শরণার্থী মিয়ানমার থেকে আসে। বাংলাদেশ সরকার স্থানান্তরের পরিকল্পনা পুনরুজ্জীবিত করার সিদ্ধান্ত নেয়। টেঙ্গার চর জোয়ারের সময় নিমজ্জিত হয়ে যায়। মেঘনা নদীতে পলল জমে এটি ২০০০ সালে গঠিত হয়। বেশীর ভাগ মানচিত্রে এটিকে অন্তর্ভুক্ত করা হয় না, এবং এটি ৩০ কিলোমিটার দূরে হাতিয়া দ্বীপে অবস্থিত যা নিকটবর্তী বসবাসকারী এলাকা। বাংলাদেশ সেনাবাহিনী উদ্বাস্তুদের জন্য দ্বীপটিকে বাসযোগ্য করে গড়ে তুলতে কাজ করছে।
প্রত্যাবাসন
২০১৮ সালের ১৫ নভেম্বর রোহিঙ্গা প্রত্যাবাসনের প্রথম সময়সীমা ঠিক করা হয়েছিল। সে সময় রোহিঙ্গারা রাজি না হওয়ায় কাউকেই রাখাইনে পাঠানো যায়নি। মিয়ানমার সরকার সম্প্রতি প্রত্যাবাসনের জন্য ১ হাজার ৩৩ পরিবারের ৩ হাজার ৫৪০ জনের নামের তালিকা পাঠায়। বর্তমানে প্রত্যাবাসনের চেস্টা চললেও রোহিঙ্গারা ফিরে যেতে অস্বীকৃতি জানিয়েছে এবং তারা ৫ দফা দাবি সংবলিত প্রচারপত্র বিলি করছে। দফাগুলো হচ্ছে:
বিভিন্ন ক্যাম্পে জনসংখ্যা
{| class="sortable
সীমা পারিহার
সীমা পরিহর একজন প্রাক্তন দস্যু এবং একজন ভারতীয় রাজনীতিবিদ। তিনি সমাজবাদী পার্টির সদস্য। পরিহর দাবি করেছেন যে তাঁর অনুপ্রেরণা হলেন ফুলান দেবী যিনি ডাকাত কুইন হিসাবে পরিচিত ছিলেন এবং রাজনীতিবিদ হওয়ার আগে দস্যুও ছিলেন। তিনি ২০১০ সালে বিগ বসের প্রতিযোগী ছিলেন।